Μάικι Μάντισον

Η Μικαέλα Μάντισον Ρόσμπεργκ, γνωστή καλλιτεχνικά ως Μάικι Μάντισον (αγγλ. Mikaela Madison Rosberg, Λος Άντζελες, 25 Μαρτίου 1999) είναι Αμερικανίδα ηθοποιός. Ξεκίνησε τη σταδιοδρομία της στην ηθοποιία σε ταινίες μικρού μήκους και έλαβε αναγνώριση για το ρόλο της ως μια θλιμμένη έφηβη στην κωμική σειρά Better Things (2016-2022). Στη συνέχεια η Μάντισον έπαιξε τη Σούζαν Ατκινς στην δραματική κομεντί του Κουέντιν Ταραντίνο Once Upon a Time in Hollywood (2019) και την Άμπερ Φρίμαν στην ταινία τρόμου Scream (2022). Απέσπασε επαίνους για τον ρόλο της ως Ανόρα στην ομώνυμη ταινία του Σον Μπέικερ (2024), κερδίζοντας υποψηφιότητα για Χρυσή Σφαίρα, ενώ κέρδισε το Όσκαρ Α΄ Γυναικείου Ρόλου.

 Παιδική και προσωπική ζωή 
Η Μικαέλα Μάντισον Ρόσμπεργκ γεννήθηκε στις 25 Μαρτίου 1999 στο Λος Άντζελες της Καλιφόρνιας και μεγάλωσε στην Κοιλάδα του Σαν Φερνάντο. Και οι δύο γονείς της είναι ψυχολόγοι, και έχει δύο αδερφούς, ο ένας από τους οποίους είναι δίδυμός της, και δύο αδελφές. Είναι εβραϊκής καταγωγής.

Η Μάντισον αρχικά ασχολίθηκε με την αγωνιστική ιππασία, πριν στραφεί στην ηθοποιία στα 14 της. Ακολούθησε οικοδιδασκαλία μετά την πρώτη γυμνασίου.

Η Μάντισον ζει στο Λος Άντζελες. Έχει μια γάτα που ονομάζεται Biscuit και ένα σκυλί που ονομάστηκε Jam. 

Σταδιοδρομία
αριστερά|μικρογραφία|Η Μάντισον στην πρεμιέρα του Once Upon a Time in Hollywood το 2019
Η Μάντισον έκανε το ντεμπούτο της στην ηθοποιία το 2013, εμφανιζόμενη στις ταινίες μικρού μήκους Retirement και Pani's Box. Το 2014, μετά την εμφάνιση της στην ταινία Bound for Greatness, γύρισε την πρώτη της ταινία, Liza, Liza , Skies Are Grey, η οποία κυκλοφόρησε το 2017.

Το 2016, η Μάντισον ξεκίνησε τον πρωταγωνιστικό ρόλο της ως Μαξ Φοξ στην σειρά Better Things η οποία διήρκεσε μέχρι το 2022 και δημιουργήθηκε από τον Λουίς Κ.Κ. και την Παμέλα Άντλον.  Από το 2017 έως το 2018, εμφανίστηκε ως καλεσμένη στην σειρά Bravo Imposters.  Το 2018, εμφανίστηκε στις δραματικές ταινίες Monster και Nostalgia.  

Η Μάντισον κέρδισε αναγνώριση για το ρόλο της ως Σούζαν "Σάντυ" Άτκινς στην ταινία του Κουέντιν Ταραντίνο Once Upon a Time in Hollywood, η οποία έκανε πρεμιέρα στο Φεστιβάλ Κινηματογράφου Κανών του 2019 και ήταν μια εμπορική επιτυχία με παγκόσμια ακαθάριστα έσοδα 374,3 εκατομμυρίων δολαρίων. Επίσης το 2019, είχε έναν φωνητικό ρόλο στην κινουμένων σχεδίων μαύρης κωμωδίας The Addams Family. 

Το επόμενο έτος η Μάντισον υποδύθηκε την Άμπερ Φρίμαν στο Scream, την πέμπτη ταινία του franchise Scream, η οποία σκηνοθετήθηκε από τον Ματ Μπέτινελι-Ολπιν και τον Τάιλερ Γκίλετ. Η ταινία κυκλοφόρησε το 2022 με κριτική και εμπορική επιτυχία,    καθιστώντας την 28η ταινία με υψηλότερες εισπράξεις του έτους της. Γράφοντας για το The A.V. Club, η Katie Rife χαρακτήρισε τη Μάντισον μια ξεχωριστή καλλιτέχνη στην ταινία.  

Το 2024 η Μάντισον είχε υποστήριξικό ρόλο στην μίνι σειρά Το ωραίο μου πτώμα. Επιιλέχθηκε από τον Σόν Μπέικερ στη ρομαντική κομεντί Ανόρα για τον ρόλο της ομώνυμης στρίπερ. Ο χαρακτήρας γράφτηκε για τη Μάντισον αφού ο Μπέικερ είδε τις εμφανίσεις της στο Scream και το Once Upon a Time in Hollywood. Για τον ρόλο, μελέτησε τη ρωσική γλώσσα και έκανε τα δικά της ακροβατικά, συμπεριλαμβανομένων δύο σκηνών μάχης.   Η ταινία έκανε πρεμιέρα στο Φεστιβάλ Κινηματογράφου του Κανών 2024, με κριτική επιδοκιμασία, κερδίζοντας το Χρυσό Φοίνικα.   Έγινε εμπορική επιτυχία μετά την θεατρική του κυκλοφορία, εισπράττοντας 21 εκατομμύρια δολάρια παγκοσμίως έναντι του προϋπολογισμού των 6 εκατομμυρίων δολαρίων.  Ο Ρίτσαρντ Λόσον του Vanity Fair επαίνεσε την προφορά της Μάντισον, και βρήκε την ερμηνέια της "μεγάλη και ζωντανή, ορμητική αλλά γοητευτική". Για τον ρόλο της κέρδισε υποψηφιότητα Χρυσής Σφαίρας Καλύτερου Α΄ γυναικείου ρόλου σε μιούζικαλ ή κωμική ταινία. 

Φιλμογραφία
Ταινίες
ΈτοςΤίτλοςΡόλοςΣημειώσειςΠαραπομπή2017Λίζα, Λίζα... Ο ουρανός είναι γκρίζος.Λίζα2018ΤέραςΑλεξάνδρα ΦλόιντΝοσταλγίαΚαθλίν2019Μια φορά κι έναν καιρό στο ΧόλιγουντΣούζαν "Σάντυ" ΆτκινςΗ Οικογένεια ΆνταμςΚάντι η ΜπαρίσταΦωητική ηθοποιία2021Χρειάζονται ΤρειςΚέιτ Γουόκερ2022ScreamΆμπερ Φρίμαν2023Όλες οι ψυχέςΡίβερ2024AnoraΑνόρα "Ανι" Μιχίεβα

Τηλεόραση
ΈτοςΤίτλοςΡόλοςΣημειώσειςΠαραπομπή2016–2022Καλύτερα πράγματαΜαξίν "Μαξ" ΦοξΚεντρικός ρόλος2017–2018ImpostersΗ νεαρή Maddie2 επεισόδια2024Το πτώμα στη λίμνηΤζούντιθ ΓουάινσταϊνΚεντρικός ρόλος, μίνι-σειρά

Παραπομπές

 Εξωτερικές συνδέσεις 


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου